Ha Balira utazik, szüksége lesz útlevélre, retúr repülőjegyének fénymásolatára és vízumra is. Az útlevélnek még 6 hónapig kell érvényesnek lennie az Indonéziából történő kiutazást követően, s legalább két üres oldalt kell tartalmaznia.
Ha kevesebb mint 30 napot szándékozik a szigeten tölteni, nem szükséges vízumot beszereznie. A 30 napnál hosszabb időre tervezett tartózkodás esetén a határátlépéskor érkezési vízumot (Visa on Arrival) igényelhet, amely 30 napig érvényes, és az indonéz Bevándorlási Hivatal regionális kirendeltségeiben egy alkalommal 30 nappal meghosszabbítható.
Ha hosszabb ideig szeretne Balin tartózkodni, igényelhet 60 napos vízumot is a budapesti Indonéz Nagykövetségen. A fent említett követelmények mellett rendelkeznie kell egy színes fényképpel ellátott kérvénnyel is (letöltheti az Indonéz Nagykövetség honlapjáról), valamint az érkezésétől számított 60 napon belüli dátumra kiállított retúrjegye fénymásolatával. Az egyszeri belépésre jogosító vízum ára kb. 16 000 Ft, a vízumügyintézés megközelítőleg 24 órát vesz igénybe.